Politiopprør mot justisministeren etter risiko-uttalelse
Arbeiderparti-statsråd Grete Faremo, som fikk tittelen justis- og beredskapsminister da hun overtok departementet etter navneskiftet da Knut Storberget i fjor valgte å tre av, begrunnet i går avslaget om helikopterbistand fra Forsvaret slik: «Departementet vurderte den potensielle trusselen opp mot muligheten for å utsette alle dem som befant seg i og rundt Karl Johans gatefor risikoen skyting fra helikopterkunne medføre». Dette har fått både topper i Politi-Norge og den norske beredskapseliten til å se rødt, skriver TV 2.no. Leder Sigve Bolstad i Oslo politiforening har selv hatt samtaler med medlemmer av beredskapstroppen etter uttalelsen. Han forteller at medlemmene hans stiller seg 110 prosent bak politiledelsens vurdering. - Vi stiller oss undrende til begrunnelse på avslaget om bistandsanmodning. De som har vurdert denne anmodningen til å være nødvendig er spydspissen i norsk politi, beredskapstroppen, som kan dette til fingerspissene. Vi kan ikke havne i en situasjon der politifaglig spisskompetanse blir satt til side fra politisk hold. Slik det ligger an nå så føler de en sterkt begrenset tillit, sier Bolstad til VG Nett fredag kveld.Politimester Hans Sverre Sjøvold ved Oslo politidistrikt stemmer i, og sier at han tror veldig mange har oppfattet begrunnelsen som mistillit fra justis- og beredskapsministerens side. Dette førte til et langt møte med ledelsen i Oslo-politiet fredag. I et intervju med TV 2 etter møtet har Faremo endret sin retorikk. - Jeg har full tillit til at beredskapstroppen og politiet er i stand til å løse skarpe oppdrag også i byområder hvor det er mye folk, sier hun i intervjuet. Årsaken til terroralarmen den 2. oktober, under åpningen av det 157. storting, var det politiet karakteriserer som en reell trussel. Oslo-politiet mente at en tidligere straffedømt 43-åring, som dagen før hadde truet med å bombe NRK Buskerud, Statens Hus og politiet i Drammen, kunne befinne seg i hovedstaden.I jakten på 43-åringen kom det også frem at mannen hadde kjøpt 60 liter diesel, som etterforskerne fryktet kunne være en av ingrediensene i en bombe. Anmodningen om å bruke to av Forsvarets helikopter slik at skarpskyttere kunne bidra til å beskytte sivile, stortingspolitikerne, regjeringsmedlemmene og Kongen, som var til stede under åpningen, ble avslått av en statssekretær i Justis- og beredskapsdepartementet. Avgjørelsen kom etter 70 minutter. - Jeg føler vi har fått klarhet i det inntrykket som ble skapt i går. Vi har hatt en åpen diskusjon og en god dialog, sier Faremo til TV 2 etter fredagens møte.
Grete Faremos departement ville ikke ha beredskapstroppens skarpskyttere i lufta da terroralarmen gikk under åpningen av Stortinget i år. Det har skapt furore i egne rekker.